
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ_ Αρ. Φύλλου 116 

—-—-- ' 3 Ιουνίου 1998 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ.151 
Διαδικασία ελέγχου, εκκαθάρισης και εντολής πληρω¬ 
μής των δαπανών του Δημοσίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των παραγράφων 3, 5, και 7 του άρθρου 26 του 
Ν.2362/95 περί Δημοσίου Λογιστικού, ελέγχου των δαπα¬ 
νών του Κράτους και άλλες διατάξεις» (ΦΕΚ 247Α’) και 
β. Της παραγράφου 8 του άρθρου 13 του Ν, 2469/97 
«Περιορισμός και βελτίωση της αποτελεσματικότητας 
των κρατικών δαπανών» (ΦΕΚ38Α’). 

2. -Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά όργανα» (ΦΕΚ 137Α), όπως α- 
ντικαταστάθηκαν από την παρ. 2α του άρθρου 1 του 
Ν.2469/1997 «Περιορισμός και βελτίωση της αποτελε¬ 
σματικότητας των κρατικών δαπανών και άλλες διατά¬ 
ξεις» (Φ ΕΚ 38Α). 

3. -Το γεγονός ότι απάτην εφαρμογή των διατάξεωντου 
παρόντος Π.Δ. προκαλείται, σε ετήσια βάση, δαπάνη 
δραχμών 50.000.000 σε βάρος του Κρατικού Προϋπολο¬ 
γισμού. που θα καλυφθεί για το έτος 1998 από την εγγε¬ 
γραμμένη πίστωση στον προϋπολογισμό του Υπουργείου 
Οικονομικών, Φορέας 140, Κ.Α.Ε.: 0515,0711 και για τα ε¬ 
πόμενη έτη από αντίστοιχη πρόβλεψη που θα σχηματι¬ 
στεί. 

4 .Την αριθμ. 44/1998 γνωμοδότηση του Συ μβουλίου της 
Επικράτειας. 

Με πρόταση των Υπουργών Εξωτερικών, Οικονομικών 
και Δημόσιας Τάξης αποφασίζουμε: 

Αρθρο 1 

Ελεγχος δαπανών από Υ.Δ.Ε. 

1 Ο έλεγχος των δαπανών του Δημοσίου, που προβλέ- 
πεται από τις παρ. 1 και 2 του άρθρου 26 του Ν.2362/95. 
συνίσταται στην εξέταση από τις Υπηρεσίες Δημοσιονο¬ 
μικού Ελέγχου (Υ.Δ.Ε.) των νομίμων δικαιολογητικών που 
αποστέλλονται σ'αυτές από τους Διατάκτεςήτα εξουσιο¬ 
δοτημένα από αυτούς όργανα και αποβλέπει στη διακρί- 
βωση του κατά πόσον η δαπάνη: 

α.Προβλέπεται από διάταξη νόμου ή εξυπηρετεί λει¬ 
τουργικές ανάγκες της Υπηρεσίας ή συντελεί στην εκ¬ 


πλήρωση των σκοπών της, όπως αστοί προσδιορίζονται 
από τις καταστατικές και οργανωτικές διατάξεις του φο¬ 
ρέα και υπάρχει γι'αυτή διαθέσιμη πίστωση (έλεγχος νο¬ 
μιμότητας). 

β. Εχει νόμιμα αναληφθεί. επισυνάπτονται τα νόμιμα δι 
καιολογητικά και η σχετική απαίτηση δεν έχει παραγρά¬ 
φει (έλεγχος κανονικότητας). 

γ.Δεν παρουσιάζει παρατυπίες οι οποίες συνίστανται 
σε παραβάσεις κειμένων διατάξεων ή κανονιστικών απο¬ 
φάσεων, που αναφέρονται και σε παρεμπίπτοντα ζητή¬ 
ματα ελέγχου πράξεων σχετικών με τη δαπάνη αυτή, επι¬ 
φυλασσόμενων των διατάξεων για το δεδικασμένο και 
για το Νομικό Συμβούλιο του Κράτους (παρεμπίπτων έ¬ 
λεγχος). 

2. Ως νόμιμα δικαιολογητικά θεωρούνται τα προβλεπο- 
μένα, κατά περίπτωση, από τις κείμενες διατάξεις και τις 
εκδιδόμενες κανονιστικές αποφάσεις του Υπουργού Οι¬ 
κονομικών, με την επιφύλαξη της παρ. 1 του άρθρου 112 
του Ν. 2362/95. Τα εν λόγω δικαιολογητικάπρέπει να είναι 

πρωτότυπα και χωρίς αλλοιώσεις, Ειδικά για τη όικαιολό- 
γηση απορρήτων δαπανών ισχυουν οι προβλεπόμενες, 
κατά περίπτωση, ειδικές διατάξεις. 

Κατ' εξαίρεση όταν τα πρωτότυπα υποβάλλονται υπο¬ 
χρεωτικά η φυλάσσονται σε άλλη δημόσια αρχή, γίνονται 
δεκτά αντίγραφα επικυρωμένα από την αρχή αυτή. 

Τα οριζόμενα δικαιολογητικά για κάθε δαπάνη συγκε¬ 
ντρώνονται με ευθύνη των αρμοδίων υπηρεσιών του δια- 
τάκτη και διαβιβάζονται στην Υ.Δ.Ε. με έγγραφο, στο ο¬ 
ποίο αναγράφεται το όνομα του δικαιούχου, ο αριθμός 
τηςπράξης ανάληψης υποχρέωσης, ο ειδικός φορέας και 
ΚΑΕ. καθώς και το ποσό για το οποίο ζητείται η έκδοση 
του σχετικού χρηματικού εντάλματος (Χ.Ε.). 

Κατά τη διενέργεια του ελέγχου δύνσται η Υ.Δ.Ε. να ζη¬ 
τεί από το διατάκτη κάθε αναγκαία πληροφορία ή στοι¬ 
χείο, εφόσον δε συντρέχει περίπτωση ασκείται και επί τό¬ 
που έλεγχος, κατάτα οριζόμενα στο άρθρο 13 και επόμε¬ 
να του παρόντος. 

3. Στην περίπτωση που κατά τον έλεγχο των δικαιολο- 
γητικών διαπιστώνονται θεραπεύσιμες ελλείψεις, καλεί¬ 
ται η υπηρεσία του διατάκτη που τα απέστειλε να τις συ 
μπληρώσει σε εύλογη προθεσμία. Αν η προθεσμία παρέλ- 
θει άπρακτη, τα δικαιολογητικά επιστρέψονται 
εγγράφως. 

4. Ανπροκύψει διάσταση απόψεων μεταξύ διατακτη και 

Υ Δ Ε. ως προς τη συνδρομή εν άλω ή εν μέρει των προϋ¬ 
ποθέσεων της παραγράφου 1, τα δικαιολογητικά επι- 
στρέφονται στην ως άνω Αρχή με αιτιολογημένο έγγρα¬ 
φο του Προϊσταμένου της Υ.Δ.Ε. Αν ο διατάκτης εμμένει, 
επαναφέρει τα δικαιολογητικά με αιτιολογημένο έγγρα¬ 
φο του σιην Υ.Δ.Ε. ,ηοποία εφόσον θεωρεί επαρκή την αι¬ 
τιολογία, εκδίδει το Χ.Ε., διαφορετικά περικόπτει ή απορ¬ 
ρίπτει τη δαπάνη. Σε περίπτωση αμφιβολιών της, η Υ.Δ.Ε. 
υποβάλλει το φάκελο με έκθεσή της στην αρμόδια Διεύ¬ 
θυνση του Γενικού Λογιστηρίουτου Κράτους (Γ.Λ.Κ.), η ο¬ 
ποία μεριμνά για την επίλυση της διαφοράς από τον Υ¬ 
πουργό Οικονομικών ή εξουσιοδοτημένο όργανό του, 
τουλάχιστον σε επίπεδο προϊσταμένου Γενικής Διεύθυν¬ 
σης. 

5. Αν κατα τον ασκούμενο έλεγχο γεννηθούν βάσιμες 
αμφιβολίες ως προς το ουσιαστικό μέρος της δαπάνης, 
εκδίδεται το Χ.Ε., αναφέρεται όμως συγχρόνως η περί¬ 
πτωση στο διατάκτη και στον Υπουργό Οικονομικών. 

Αρθρο 2 

Εκκαθάριση δαπανών 

1. Αν από τον κατά το προηγούμενο άρθρο έλεγχο δεν 
διαπιστωθούν από την Υ.Δ. Ε. ελλείψεις στα δικαιολογητι- 
κά ή παρατυπίες, συντάσσεται επί των δικαιολογητικών 
πράξη εκκαθάρισης, στην οποία αναγράφεται ολογρά¬ 
φως και αριθμητικώς το εκκαθαριζόμενο, υπέρ του πι¬ 
στωτή του Δημοσίου, χρηματικό ποσό. Η πράξη αυτή μο- 
νογράφεται από το υπηρεσιακό όργανο που συνέπραξε 
στον έλεγχο και υπογράφεται από τον προϊστάμενο του 
αρμόδιου Τμήματος και τον προϊστάμενο της Υ.Δ.Ε. 

2. Σε περίπτωση διορθώσεων στην πράξη εκκαθάρισης, 
οι διορθωτέοι αριθμοί διαγράφονται με μια και μονή ερυ- 
θρά γραμμή και η αναγραφή του ορθού γίνεται με παρα¬ 
πομπή ή παρεγγραφή. Οι διορθώσεις αυτές μονογράφο- 
νται από τον υπάλληλο που εκκαθαρίζει τη δαπάνη. 

3. Στην περίπτωση ενιαίας εκκαθάρισης για περισσότε¬ 
ρες της μιας απαιτήσεις, ενός ή περισσοτέρων δικαιού¬ 
χων, επισυνάπτεται στα δικαιολογητικά συγκεντρωτική 
κατάσταση με τα αναλυτικά κατά περίπτωση και στο σύ¬ 
νολο ποσά. Στην κατάσταση αυτή συντάσσεται η πράξη 
της εκκαθάρισης. 

4. Η εκκαθάριση και εντολή πληρωμής των δαπανών του 
Υπουργείου Εθνικής Αμυνας ενεργείται σύμφωνα με τη 
διέπουσα αυτό Νομοθεσία. 

5. Οι δαπάνες αποδοχών του προσωπικού όλων των 
κλάδων, μονίμων και με σύμβαση, του Υπουργείου Εξω¬ 
τερικών. που υπηρετούν στην αλλοδαπή, ελέγχονται και 
εκκαθαρίζονται από την αρμόδια υπηρεσία του Υπουρ¬ 
γείου Εξωτερικών, η οποία διαβιβάζει στην Υ.Δ.Ε. τα νόμι¬ 
μα δικαιολογητικά για την έκδοση των σχετικών Χ.Ε., το 
δραχμικό προϊόντων οποίων μετατρέπεται σε συνάλλαγ¬ 
μα. κατά τις ισχύουσες διατάξεις. 

Η πληρωμή των απορρήτων εθνικών δαπανών του αυ¬ 
τού Υπουργείου, διενεργείται σύμφωνα μετά οριζόμενα 
στα άρθρα 30 και 144 του Ν. 2594/98 «Κύρωση ως Κώδι¬ 
κα του σχεδίου νόμου Οργανισμός του Υπουργείου Εξω¬ 
τερικών», με την έκδοση από την Υ.Δ.Ε. Χρηματικών Ε¬ 
νταλμάτων Προπληρωμής (Χ.Ε.Π.) με την επιφύλαξη των 
ειδικών διατάξεων των άρθρων 1 και 2 του Π.Δ/τος 
136/1998. Ο έλεγχος των δικαιολογητικών πληρωμής των 
δαπανών αυτών γίνεται σύμφωνα με τις ανωτέρω διατά¬ 
ξεις. Για την τακτοποίηση των υπολόγων των Χ.Ε.Π. απο- 


στέλλονται στην Υ.Δ.Ε.: α) η απόφαση που προβλέπεται 
στην παράγραφο 4 του άρθρου 144 του Ν. 2594/98 και β) 
πρακτικό τριμελούς επιτροπής ή σε περίπτωση αδυνα¬ 
μίας σύστασης επιτροπής, βεβαίωση του Προϊσταμένου 
της Υπηρεσίας ή Αρχής που προκάλεσε την απόρρητη δα¬ 
πάνη, για το ύψος του ποσού που διατέθηκε. Με την απο¬ 
στολή των εν λόγω δικαιολογητικών ο υπόλογος απαλ¬ 
λάσσεται από κάθε ευθύνη. 

Τα τυχόν αδιάθετα υπόλοιπα των Χ.Ε.Π. που επιστοέ- 
φονται από τους υπολόγους επανεγγράφονται στον προ- 
ύπολογισμότου Υπουργείου Εξωτερικών, σύμφωνα μετά 
οριζόμενα στο άρθρο 17του Ν. 2362/95. 

Τα αδιάθετα χρηματικά υπόλοιπα των Χ.Ε. που εκδόθη- 
καν μέχρι την ισχύ του παρόντος, για την κάλυψη απορ- 
ρήτωνδαπανώντου Υπουργείου Εξωτερικώνεπιστρέφο- 
νται στη Δημόσια Οικονομική Υπηρεσία (Δ.Ο.Υ.) Γενικών 
Εσόδων Αθηνών το αργότερο εντός δεκατεσσάρων μη¬ 
νών από της ισχύος του παρόντος διατάγματος και επα- 
νεγγράφονται στον εκτελαύμενο προϋπολογισμό του 
Υπουργείου Εξωτερικών. 

6. Οι δαπάνεςτου Υπουργείου Δημόσιας Τάξης, που βα¬ 
ρύνουν τις πιστώσεις της πάγιας προκαταβολής, η οποία 
έχει συσταθεί στην Ελληνική Αστυνομία ελέγχονται και 
εκκαθαρίζονται απάτη Διεύθυνση Ελεγκτηρίου Δαπανών 
της Ελληνικής Αστυνομίας που εκδίδει και τα οικεία χρη¬ 
ματικά εντάλματα για την αποκατάστασή της. 

Οι δαπάνες του Πυροσβεστικού Σώματος ελέγχονται 
και εκκαθαρίζονται από την οικεία Υ.Δ.Ε., η οποία εκδίδει 
και τα σχετικά εντάλματα. 

Αρθρο 3 

Αποδοχές προσωπικού Υπουργείου Δημόσιας Τάξης 

1. Οι αποδοχές του Αστυνομικού και Πυροσβεστικού 
προσωπικού και οι λοιπές παροχές που καταβάλλονται με 
αυτές ελέγχονται, εκκαθαρίζονται και πληρώνονται με 
τακτικά Χ.Ε. που εκδίδονται από τα Ελεγκτήρια Δαπανών 
του Υπουργείου Δημόσιας Τάξης (Υ.Δ.Τ.) με δικαιούχο 
την οικεία Ταμιακή Επιτροπή χωρίς τη χρησιμοποίηση της 
Π αγίας Προκαταβολής. Προς τούτο διαβιβάζονται στο 
αρμόδιο Ελεγκτήριο για έλεγχο και εκκαθάριση, συγκε¬ 
ντρωτικές καταστάσεις που περιλαμβάνουν το συνολικό 
καταλογιστέο ποσό, το υπόλοιπο πληρωτέο και τις υπέρ 
του Δημοσίου και τρίτων ασφαλιστικές εισφορές και κρα¬ 
τήσεις, καθώς και αναλυτικές - ονομαστικές καταστάσεις 
υπογεγραμμένες απάτην οικεία Ταμιακή Επιτροπή, Τα εν 
λόγω Ελεγκτήρια μετά τον έλεγχο των ως ανω δικαιολο- 
γητικών προβαίνουν στην εκκαθάριση και την έκδοση του 
σχετικού τακτικού Χ.Ε., τα στοιχεία του οποίου κοινοποι¬ 
ούνται με την έκδοσή του στην Υ.Δ.Ε. του Υπουργειου Δη 
μόσιας Τάξης. 

2. Η πληρωμή της μισθοδοσίας και των λοιπών παροχών 
που συνεντέλλονται με αυτή του μηνάς Ιανουάριου δύνα 
ται, κατ' εξαίρεση, να γίνει με προσωρινή ενίσχυση της 
Πάγιας Προκαταβολής. 

3. Η επεξεργασία και ο υπολογισμός των αποδοχών και 
λοιπών παροχών που συ νεντέλλονταιμε αυτές, καθώς και 
η σύνταξη των μισθαδοτικών καταστάσεων και λοιπών ε¬ 
ντύπων που απαιτούνται για τη δικαιολόγηση και πληρώ 
μή τους γίνεται μηχανογραφικά. Σε περίπτωση αδυνα 
μίας λειτουργίας του μηχανογραφικού συστήματος, ου 
ντάσσονταιχειρόγραφα, ύστερα από διαταγή του οικείοι ; 
Αρχηγού. 

4. Από τις Διαχειρίσεις Χρηματικού του οικείου Σώμα¬ 
τος αποστέλλονται στις μισθοδοτούσες υπηρεσίες μηχα¬ 
νογραφημένες μισθοδοτικές καταστάσεις που υπογρά¬ 
φονται από τους δικαιούχους και επί των οποίων ο προϊ¬ 
στάμενος της υπηρεσίας με πράξη του βεβαιώνει το 
κανονικό της καταβολής και θεωρεί το γνήσιο της υπο¬ 
γραφής τους. 

5. Οι μισθοδοτικές καταστάσεις μετά την υπογραφή 
τους από τους δικαιούχους μαζί με τις διπλότυπες απο¬ 
δείξεις αποτελούν δικαιολογητικά πληρωμής και τηρού¬ 
νται από τον υπόλογο της κάθε μισθοδοτούσας υπηρε¬ 
σίας. 

Οι μηνιαίες αποδοχές και λοιπές παροχές που συνε- 
ντέλλονται με αυτές, οι οποίες προβλέπεται να καταβάλ¬ 
λονται προκαταβολικά ή δεδουλευμένα, πληρώνονται 
στο δικαιούχο Αστυνομικό και Πυροσβεστικό προσωπικό, 
μία φορά και εντός του τελευταίου πενθήμερου κάθε μή¬ 
να. 

Η καταβολή των δώρων εορτών Χριστουγέννων και Πά¬ 
σχα. καθώς και Επιδόματος αδείας γίνεται σύμφωνα με 
τις ισχύουσες κάθε φορά διατάξεις. 

Οι ασφαλιστικές εισφορές και οι υπέρ του Δημοσίου και 
τρίτων κρατήσεις που αναγράφονται στις μιοθοδοτικές 
καταστάσεις αποδίδονται σύμφωνα με τις ισχύουσες δια¬ 
τάξεις. 

6. Τα τηρούμενα από τις οικείες μισθοδοτούσες υπη¬ 
ρεσίες και τις Διαχειρίσεις Χρηματικού αποδεικτικά στοι¬ 
χεία πληρωμής υπόκεινται στονπροβλεπόμενο οικονομι¬ 
κό έλεγχο. 

Τα στοιχεία αυτά καταστρεφονται ύστερα από σχετική 
διαταγή του Αρχηγού του οικείου Σώματος, υπό την προ¬ 
ϋπόθεση ότι το Ελεγκτικό Συνέδριο έχει περατώσει τον 
κατασταλτικό έλεγχο των υποβληθέντων σ αυτό αντίστοι¬ 
χων δικαιολογητικων. 

7.0 έλεγχος των δικαιολογητικων των τακτικών X. Ε της 
παραγράφου 1 του παρόντος άρθρου, ολοκληρώνεται ε¬ 
ντός του πρώτου ΙΟημέρου του επόμενου μήνα. Στη συ¬ 
νέχεια υποβάλλονται μαζί με τα δικαιολογητικά στο Ελε¬ 
γκτικό Συνέδριο για απαλλαγή του υπολόγου. 

8. Στην περίπτωση που κατά τον ελεγχο των μισθοδοτι- 
κών καταστάσεων από τη Δ/νση Ελεγκτηρίου Δαπανών 
του Υ.Δ.Τ. η την Υπηρεσία του Ελεγκτικού Συνεδρίου δια¬ 
πιστώνεται η εσφαλμένη καταβολή χρηματικών ποσών, 
αυτά διορθώνονται, κατά περίπτωση, στην επόμενη ή με¬ 
θεπόμενη μισθοδοσία, οπότε και επισυνάπτεται στις σχε¬ 
τικές καταστάσεις βεβαίωση της οικείας Ταμιακής Επι¬ 
τροπής, για το κανονικό της καταβολής στους δικαιού- 
χους. 

Στη μισθοδοτική κατάσταση του επόμενου μήνα επίσης 
επισυνάπτεται βεβαίωση της Ταμιακής Επιτροπής για το 
κανονικό της πληρωμής του προηγούμενου μήνα. 

Αρθρο 4 

Εκδοση Χρηματικών Ενταλμάτων 

1. Μετά τον έλεγχο και την εκκαθάριση των δαπανών 
του Δημοσίου εκδίδονται από τις Υ.Δ.Ε. τα σχετικά Χ.Ε., 
τα οποία εξοφλούνται από τις Δημόσιες Οικονομικές 
Υπηρεσίες 

2, Τα Χ,Ε. εκδίδονται χειρόγραφα ή μηχανογραφικά σε 
αποτυπωτικό χαρτί, σε τρία αντίτυπα, διαφορετικού χρώ¬ 
ματος. Από αυτα το πρώτο είναι το πρωτότυπο επί του ο- 
"οίηυ πραγματοποιείται η εξόφληση του δικαιούχου. Το 


δεύτερο είναι το αντίγραφο, το οποίο φέρει την ένδειξη 
«ΑΝΤΙΓΡΑΦΟ» και επισυνάπτονται σ'αυτό τα δικαιολογη- 
τικά που αποστέλλ.ονται στο Ελεγκτικό Συνέδριο Γο τρί¬ 
το με την αντίστοιχη ένδειΕη «ΣΤΕΛΕΧΟΣ», παραμένει 
στην Υ.Δ.Ε. 

3. Στα Χ.Ε. αναγράφονται: 

□ ,Ο αύξων αριθμός του εντάλματος και ο αριθμός πρω¬ 
τοκόλλου. 

β. Το οικονομικό έτος. 

γ. Ο τίτλος και ο κωδικός αριθμός του φορέα και του ει¬ 
δικού φορέα σε βάρος του προϋπολογισμού του οποίου 
εκδίδονται. καθώς και ο κωδικός αριθμός εξόδου στον ο¬ 
ποίο καταλογίζεται η δαπάνη, 
δ. Η υπηρεσία που εκδίδειτο Χ.Ε. 
ε. Ο αύξων αριθμός της αναληφθείσας υποχρέωσης 
στ. Το πληρωτέο ποσό, ολογράφως και αριϋμητικως. 
ζ. Το ονουατεπώνυμο του δικαιούχου, η διεύθυνση, το 
επάγγελμα, ο Αριθμός Φορολογικού Μητρώου ή ο Αριθ¬ 
μός Δελτίου Ταυτότητάς του, προκειμένου δε περί Νομι¬ 
κού Προσώπου, επιπλέον ο ακριβής τίτλος του και η έδρα 
του. Επί αιτήματος του δικαιούχου για μεταφορά του πο¬ 
σού οε τραπεζικό λογαριασμό, αναγράφεται η τράπεζα 
και ο αριθμός λογαριασμού. 

η. Πλήρης αιτιολογία της πληρωμής και ο αριθμόςτιμο ■ 
λογίου. 

θ. Η αρμόδια Δ.Ο.Υ για την εξόφληση του Χ.Ε. 
ι. Ο τόπος και η χρονολονίαέκδοοης. 
ια. Ανάλυση του πληρωτέου ποσού στο δικαιούχο και 
των σχετικών κρατήσεων. 

ιβ. Ο τίτλος της θέσεως και το ονοματεπώνυμο των αρ¬ 
μοδίων οργάνων που υπογράφουν. 

Α. Στα Χ.Ε.Π. αναγράφονται τα στοιχεία της προηγού¬ 
μενης παραγράφου, πληντης περίπτωσης ια και επιπλέ¬ 
ον η προθεσμία απόδοσης λογαοιασμου. ενώ στα προ¬ 
σωρινά Χ.Ε. αναγράφονται τα ίδια στοιχεία, με εξαίρεση 
εκείνα των περιπτώσεων γ', ε’ και ια'. 

5. Δεν επιτρέπονται στα Χ.Ε. ξέσματα, προσθήκες, αλ¬ 
λοιώσεις, διαγραφές και παρεγγοαφές. 

6 Επιτρέπεται η έκδοση ενός μόνο Χ,Ε. νια κοινές ομο- 
ειδείς απαιτήσεις περισσοτέρων του ενός δικαιούχων 
Στην περίπτωση αυτή, στο πρωτότυπο του Χ.Ε.. επισυ 
νόπτεται ονομαστική κατασταση των δικαιούχων, που πει- 

ριλομβάνει σε ιδιαίτερες στήλες, χωριστά για τον καθένα. 

όλα τα στοιχεία των περιπτώσεων στ, ζ. και ια της παρα¬ 
γράφου 3 του παρόντος άρθρου, καθώς και τα αθροί¬ 
σματα των ποσών κάθε στήλης Επίτηςκαταστάσεως αυ 
τής συντάσσεται η πράξη εκκαθάρισης. 

7. Επιτρέπεται η έκδοση Χ.Ε. βάσει δικαιολογητικων 
που έχουν επισυναφθεί οε άλλο Στην περίπτωση αυτή 
στο αντίγραφο και στο στέλεχος γίνεται σηυείωση παρα¬ 
πομπής στα Χ.Ε. στο οποίο επισυνάφθηκαν τα δικοιολο 
γητικά 

8. Τα Χ.Ε. συντάσσονται οπο τα αρμόδια υπηρεσιακό 
όργανα που συνέπραξαν στον έλεγχο και νήν εκκαθάριση 
της δαπάνης, μονογράφονται από αυτά και υπονράοο- 
νταιαπο τον προϊστάμενο του αρυόδιου τμήματος και τον 
προϊστάμενο της Υ.Δ.Ε. Τα Χ.Ε αριθμούνται και καταχω 
ρίζονται στα βιβλία της Υ.Δ.Ε 

Αρθρο 5 

Θεώρηση X. Ε. απο το Ελεγκτικό Συνέδριο 
1. Τα πρωτότυπα Χ.Ε. με τα αντίγραφά τους και τα δι 

καιολογητικά που τα στηρίζουν παραδίδονται στα Ελε¬ 
γκτικό Συνέδριο με αριθμημένη κατάσταση σε δύο αντί¬ 
τυπα για τη θεώρησή τους, κατά τις κείμενες περί αυτού 
διατάξεις. 

Στην ανωτέρω κατάσταση αναγράφονται: ο αύξων α¬ 
ριθμός της, ο αριθμός του Χ.Ε., ο δικαιούχος, το συνολι¬ 
κό ποσό του Χ.Ε. και ο συνολικός αριθμός των διαβιβα¬ 
ζόμενων Χ.Ε. ολογράφως και αριθμητικώς. 

Τα πρωτότυπα των Χ.Ε. μετά την κατά τα ανωτέρω θεώ¬ 
ρησή τους επαναφέρονται με μία από τις καταστάσεις 
στην Υ.Δ.Ε. που τα εξέδωσε, ενώ τα αντίγραφα με τα οι¬ 
κεία δικαιολογητικά παραμένουν στην Υπηρεσία του Ελε¬ 
γκτικού Συνεδρίου. Ακολούθως τα θεωρημένα πρωτότυ¬ 
πα Χ.Ε. αποστέλλονται με ειδικό έντυπο ή κατάσταση 
στην αρμόδια Δ.Ο.Υ. για εξόφληση. Στην κατάσταση ανα¬ 
γράφεται ο αύξων αριθμός, ο αριθμός εντάλματος, το πο¬ 
σό και το γενικό σύνολο. 

Μετά τη θεώρηση των Χ.Ε από το Ελεγκτικό Συνέδριο 
δεν επιτρέπεται μεταβολή των στοιχείων του άρθρου 4 
παρ. θπληντης Δ.Ο.Υ. που ενεργεί την πληρωμή. Σε κάθε 
άλλη περίπτωση το ένταλμα ακυρώνεται και εκδίδεται 
νέο. 

2. Τα υπό του Ελεγκτικού Συνεδρίου επιστρεφόμενα α¬ 
θεώρητα Χ.Ε. διαγράφονται από την κατάσταση της 
προηγούμενης παραγράφου με ερυθρά γραμμή και η εν¬ 
δεχόμενη επαναφορά τους πραγματοποιείται με ταυτά- 
ριθμη κατάσταση, που φέρει δίπλα στον αριθμό της την 
ένδειξη «δις» ή «τρις», ανάλογα με τον αριθμό επαναφο¬ 
ράς. 

3. Η παράδοση των Χ.Ε. στο Ελεγκτικό Συνέδριο και η α¬ 
ποστολή τους στις Δ.Ο.Υ. γίνεται πάντοτε με απόδειξη και 
δεν επιτρέπεται η παράδοσή τους στους δικαιούχους ή 
σε ξένα προς την Υπηρεσία πρόσωπα. 

4. Το Γ.Λ.Κ. για την εξασφάλιση από ενδεχόμενη πλα- 
στότητατων Χ.Ε. μπορεί να χρησιμοποιεί κρυπτογραφικό 
κώδικα ή να λαμβάνει οποιοδήποτε αποτελεσματικό μέ¬ 
τρο ασφάλειας 

Αρθρο 6 
Ακύρωση Χ.Ε. 

Η ακύρωση των ανεξόφλητων Χ.Ε. ενεργείται με πράξη 
του προϊσταμένου της Υ.Δ.Ε. που τα εξέδωσε επί του 
πρωτοτύπου του Χ.Ε. και καταχωρίζεται με ερυθρά γρα¬ 
φή στα οικεία βιβλία ή αρνητικά επί των καταστάσεων, ε¬ 
φόσον ακολουθείται μηχανογραφικό σύστημα. Το ακυ¬ 
ρωμένο X Ε . στην περίπτωση που έχει θεωρηθεί από το 
Ελεγκτικό Συνέδριο, παραδίδεται με ιδιαίτερο έγγραφο 
σε αυτό για την καταχώριση της ακύ ρωσης στα βιβλία του 
και στη συνέχεια επιστρέφεται στην Υ.Δ.Ε. με τα σχετικά 
δικαιολογητικά. 

Αρθρο 7 

Εκδοση και θεώρηση Επιτροπικών Ενταλμάτων (Ε.Ε.) 

1. Η μεταβίβαση στους δευτερεύοντες διατάκτες των α¬ 
ναγκαίων κάθε φορά πιστώσεων, ενεργείται από τις 
Υ.Δ.Ε. των Υπουργείων, με Ε Ε. που εκδίδονται ύστερα α¬ 
πό έγγραφη εντολή του κύριου διατάκτη και στα οποία α¬ 
ναγράφονται: 

α. Ο αύξων αριθμός. 

β. Το οικονομικό έτος. 

γ, Ο τίτλος και ο κωδικός αριθμός του φορέα, σε βάρος 
του προϋπολογισμού του οποίου εκδίδονται. 


δ. Η υπηρεσία που εκδίδει το Επιτροπικό ένταλμα. 
ε. Ο δευτερεύων διατάκτης στον οποίο μεταβιβάζεται η 
πίστωση. 

στ. Ο τίτλος και ο κωδικός αριθμός του ειδικού φορέα, 
καθώς και ο κωδικός αριθμός εξόδου και η κατονομασία 
της πίστωσης που μεταβιβάζεται., 
ζ. Ο τόπος και η χρονολογία έκδοσης και 
η. Ο τίτλος της θέσεως και το ονοματεπώνυμο των αρ¬ 
μοδίων οργάνων που υπογράφουν. 

2. Τα Ε.Ε. συντάσσονται, σε τρία αντίτυπα ειδικού εντύ¬ 
που. ομοιόμορφου για όλατα Υπουργεία, μονογράφονται 
δε και υπογράφονται από τα υπηρεσιακά όργανα της πα¬ 
ραγράφου 8 του άρθρου 4 του παρόντος Π.Δ. 

3. Το πρωτότυπο του Ε.Ε., καθώς και ένα από τα αντί 
γραφα, μετά την καταχώριση στα οικεία βιβλία, παραδίδο- 
νται στο Ελεγκτικό Συνέδριο, για την κατά νόμο θεώρησή 
τους, με αριθμημένο διανεμητικό πίνακα σε δύο αντίτυπα. 
Ακολούθως αυτά επιστρέφονται στην υπηρεσία που τα ε 
ξέδωσε, η οποία αποστέλλει το πρωτότυπο στο δευτερεύ- 
οντα διατακτη, το αντίγραφο στην Υπηρεσία του Ελεγκτι 
κού Συνεδρίου που ελέγχει τις δαπάνεςτουδευτερεύοντα 
διατάκτη και το στέλεχος παραμένει στην Υ.Δ.Ε 

4 Δεν απαιτείται διανεμητικός πίνακας, όταν η πίστωση 
που μεταβιβάζεται δεν κατανέμεται ταυτόχρονα σε πε¬ 
ρισσότερους ταυ ενός δευτερεύοντες διατάκτες. Στην 
περίπτωση αυτή το Ε.Ε. συντάσσεται σε τέσσερα αντίτυ¬ 
πα, ένα από τα οποία παραμένει στο Ελεγκτικό Συνέδριο. 

Αρθρο 8 

Χ.Ε. Δευτερεύοντα Διατάκτη - Μηνιαίες καταστάσεις 

1. Για την πληρωμή των πιστωτών του Δημοσίου οι 
Υ.Δ.Ε. στους νομούς εκδίδουν Χ.Ε. σε βάρος των πιστοί) 
σεων που τους μεταβιβάστηκαν. 

2. Οι πιστώσεις που μεταβιβάζονται διαδοχικά στο δευ¬ 
τερεύοντα διατάκτη, για το ίδιο οικονομικό έτος και τον ί¬ 
διο φορέα και Κωδικό Αριθμό Εξόδου, αθροίζονται και α¬ 
ποτελούν μία και την αυτή πίστωση. 

3. Μέσα στο πρώτο δεκαήμερο κάθε μήνα οι Υ.Δ.Ε 
στους ναμαύς καταρτίζουν και αποστέλλουν στις κατά πε¬ 
ρίπτωση αρμόδιες Υ Δ Ε. των Υπουργείων κατάσταση, με 
βάση τις εγγραφές που έγιναν τον προηγούμενο μήνα 
στα βιβλία του δευτερεύοντα διατάκτη. στην οποία ανα¬ 
γράφονται σε ιδιαίτερες στήλες τα εξής στοιχεία: 

α. Οι κατά φορέα και κωδικό αριθμό εξόδου πιστώσεις 
που μεταβιβάσθηκαν αναλυτικά κατά Ε.Ε. 
β. Το σύνολο των πιστώσεων που μεταβιβάσθηκαν, 
γ. Το σύνολο των υποχρεώσεων που αναλήφθηκαν 
δ. Το υπόλοιπο των πιστώσεων που μεταβιβάσθηκαν, 
ε. Ταποσάγιατα οποία εκδόθηκαν εντάλματα μέσα στο 
μήνα, κατά φορέα και κωδικό αριθμό εξόδου 
στ. Ο αριθμός του Χ.Ε. 
ζ. Η Δ.Ο.Υ. 

η. Το σύνολο των ποσών για τα οποία εκδόθηκαν εντάλ¬ 
ματα μέσα στο μήνα, κατά φορέα και κωδικό αριθμό εξό¬ 
δου. 

θ. Το σύνολο των ποσών για τα οποία εκδόθηκαν εντάλ¬ 
ματα μέχρι το τέλος του προηγούμενου μήνα, κατά φο¬ 
ρέα και κωδικό αριθμό εξόδου. 

ι. Το γενικό σύνολο των ποσών για τα οποία εκδόθηκαν 
εντάλματα, κατά φορέα και κωδικό αριθμό εξόδου. 

ια. Τα ποσά που έχουν ακυρωθεί μέσα στο μήνα κατα 
φορέα και κωδικό αριθμό εξόδου. 

ιβ. Τα ποσά για τα οποία εκδόθηκαν εντάλματα κατά φο¬ 
ρέα και κωδικό αριθμό εξόδου, μετά την αφαίρεση των 
ποσών που έχουν ακυρωθεί και 
ιγ. Το σύνολο των ποσών για τα οποία εκδόθηκαν ε¬ 
ντάλματα κατά ειδικό φορέα, 

4. Κάθε αριθμητικό λάθος το οποίο διαπιστώνεται στα 
βιβλία των Υ.Δ.Ε. στους νομούς, μετά την αποστολή της 
μηνιαίας κατάστασης της προηγούμενης παραγράφου, 
διορθώνεται με την αναλογη εγγραφή, την ημέρα που 
διαπιστώθηκε και ενημερώνονται σχετικά οι αρμόδιες 
Υ Δ.Ε. των Υπουργείων 

Αρθρο 9 

Ανάκληση Επιτροπικών Ενταλμάτων 

1. Κάθε πίστωση που μεταβιβάζεται σε δκυτερεύοντα 
διατακτη, αν δεν ανακληθει, ιοχυει μέχρι 31 Δεκεμβρίου 
του έτους, στο οποίο αναφερεται. 

2 Μέσα στο πρώτο δεκαήμερο από τη λήξη της παρα 
πάνω προθεσμίας, οι Υ.Δ.Ε. στους νομούς περιορίζουν 
τις πιστώσεις που έχουν μεταβιβασθεί στο δευτερεύοντα 
διατακτη με σχετικές πράξεις τους, τις οποίες καταχωρί¬ 
ζουν στα βιβλία τους, στο ύψος των ποσών για υα οποία 
εκδόθηκαν εντάλματα. Στη συνέχεια συντάσσουν και α¬ 
ποστέλλουν στο Ελεγκτικό Συνέδριο και οτις αρμόδιες 
Υ.Δ.Ε. των Υπουργείων την ετήσια απολογιστική κατά¬ 
σταση για ενημέρωση των βιβλίωντους. 

3. Αν για οποιαδηποτε αιτία δεν πρόκειται να γίνει χρή¬ 
ση του συνόλου ή μέρους της πίστωσης που μεταβιβά 
σθηκε, αυτή ανακαλείται πριν τη λήξη του οικονομικού έ.- 
τους, με έκδοση ανακλητικού Ε.Ε., μετά απο πρόταση του 
κυρίου η του δευτερευοντα διατακτη. 

4. Τα ανακλητικα επιτροπικά ενταλματα συντάσσονται 
με ερυθρά γραφή και εκδίδονται με τον ίδιο τρόπο, όπως 
και τα επιτροπικά. 

Αρθρο 10 

Τηρούμενα βιβλία από Υ.Δ.Ε. 

]. Οι Υ.Δ.Ε. στα Υπουργεία καιτα Ειδικά Λογιοτηριαστο 
Υπουργείο Εθνικής Αμυνας, τηρούν υποχρεωτικά τα πα¬ 
ρακάτω βιβλία: 

α. Βιβλίο εγκρίσεων και εντολών πληρωμής, στο οπαίο 
καταχωρίζονται σε ιδιαίτερες στήλες κατά ειδικό φορέα 
και Κ.Α.Ε., οι υπό των διατακτων αναλαμβανόμενες υπο¬ 
χρεώσεις. τα εκδιδόμενα Χ.Ε., τα Ε.Ε., καθώς και οι ενερ- 
γούμενες πληρωμές από τις Δ.Ο Υ. βάσει αλλωντίτλων 
β. ΕΙμερολογιο, στο οποίο καταχωρίζονται κατ’ αύξοντα 
αριθμό και χρονολογική σειρά με όλα τα σχετικά στοιχεία 
τα εκδιδόμενα Χ.Ε, και Ε.Ε.. καθώς και οι ενεργούμενες 
κατά μήνα πληρωμές αποτιςΔ.ΟΎ. βάσει άλλων τίτλων. 

γ. Βιβλίο λογαριασμού δευτερευοντοιιν διατακτων, στο 
οποίο καταχωρίζονται κατά διατακτη και κατ' ειδικό φο 
ρέα και Κ.Α.Ε. οι μεταβιβαζόμενες σ’ αυτούς πιστώσεις, 
τα κατά μήνα εκδιδόμενα Χ.Ε. και οι εξοφλήσεις τους απο 
τις Δ Ο Υ. 

δ. Βιβλίο υπολόγων Χ.Ε Π, και προσωρινών Χ.Ε., στο ο 
ποίο καταχωρίζονται κατά υπόλογο τα εκδιδόμενα Χ.Ε.Π 
ε. Ημερολόγιο εκδιδομένων προσωρινών Χ.Ε 
στ Ημερολόγιο Χ.Ε., εκδιδομένων σε βάρος λογαρια¬ 
σμών εκτός προϋπολογισμού 
ζ. Βιβλίο προκαταβολών που χορηγούνται από τον Υ¬ 
πουργό Οικονομικών, βάσει του άρθρου 52 του 
Ν.2362'95 


η. Μητρώο, που εμφανίζει αριθμητικά το πόσης φύσεως 
προσωπικό κατά κατηγορία, κλάδο και ιδιότητα. 

2. Οι Υ.Δ.Ε. στους Νομούς και Νομαρχίες τηρούν τα ί¬ 
δια, ως άνω βιβλία χωριστά κατα εκτελούμενο προϋπολο¬ 
γισμό, με εξαίρεση εκείνα των περιπτώσεων γ', ε , στ και 

ζ· 

3 Τα παραπάνω βιβλία είναι δυνατόν να τηρούνται και 
μηχανογραφικά 

Αρθρο 11 

Αρμόδια Οργανα και Ευθύνη αυτών 

1. Αρμόδια όργανα νια τον έλεγχο, την εκκαθάριση, την 
ενταλματοποίηση των δαπανών, καθώς και την τήρηση 
των βιβλίων είναι: 

α. Ο ΠροϊστάμενοςτηςΥ.Δ.Ε 
β. Ο Προϊστάμενος του αρμοδίου τμήματος 
ν. Οι υπάλληλοι που ασχολούνται με τον έλεγχο, την εκ 
καθάριση. την έκδοση των σχετικών ενταλμάτων, καθώς 
και ιηντήρηση των βιβλίων 

2. Ο Προϊστάμενος της Υ.Δ.Ε και οι συνυπονραοοντε<, 
την εκκαθάριση καιτα X Ε. ευθυνονται αε ολόκληρο π να 
ντι του Δημοσίου μαζί με τους αχρεωστητως λαβονιτ.ς 
για κάθε θετική ζημία που προκαλείται από ενέργεια η πα - 
ράλειψή τους κατά τον έλεγχο, την εκκαθάριση καιτηνεκ- 
δαση των σχετικών ενταλμάτων, εφ’ οσον αυτή οφείλεται 
σε δόλο η βαρεία αμέλεια. Παράλληλα υπέχουν ποινική 
και πειθαρχική ευθύνη σύμφωνα με τις κείμενες διατά¬ 
ξεις. 

3. Αν προκόψει διαφωνία μεταξύ των συναρμοδίων ορ¬ 
γάνων ως προς τη νομιμότητα και την κανονικότητα της 
δαπάνης, αυτή διατυπώνεται εγνράφως. Για την αοαη 
της διαφωνίας αποφαινεχαι ο προϊστάμενος της Υ.Δ.Ε ε¬ 
πί του αυτού ή ξεχωριστού έγγραφου το οποίο παραμένω 
στο αρχείο του σχετικού Χ.Ε π σε ειδικό φάκελο της υπη 
ρεσίας Ο προϊστάμενος της Υ.Δ.Ε μπορεί να προκα.λεοί., 
τη γνώμη της αρμόδιας κεντρικής υπηρεσίας του Γ..Λ.Κ 
με ερώτημά του 

4. Την ευθύνη της σωστής τήρησης των βιβλίων και των 
λοιπών στοιχείων της Υ.Δ.Ε, φέρουν, κατα κύριο λόγο οι 
υπάλληλοι που τους έχει ανατεθεί απότον προϊστάμενο 11 
σχετική αρμοδιότητα, καθώς και ο προϊστάμενος του αρ 
μοδίου Τμήματος. 

5. Η αναθεση των ειδικών αρμοδιοτήτων, κατα τα ανω¬ 
τέρω γίνεται από τον προϊστάμενο της υπηρεοιας με εν- 
γραφη εσωτερική διαιαγπ 

Αρθρο 12 

Δαπάνες σταθερές και διαρκούς η περιοδικού χαρακτηου 

1. Εξαιρούνται από την άσκηση ελέγχου των Υ.Δ.Ε, οι α¬ 
κόλουθες σταθερές και διαρκούς ή περιοδικού χαοακτή 
ρα δαπανες: 

α. Οι αποζημιώσεις των βουλευτών 
β Οι μισθοί και οποιοσδήποτε άλλες σταθερές αποδο¬ 
χές του τακτικού και με σύμβαση εργασίας ιδιωτικού δι¬ 
καίου προσωπικού των δημόσιων υπηρεσιών εκτός από: ι) 
τις αποδοχές του προσωπικού όλων των κλάδων, υονίιιων 
και με σύμβαση του Υπουργείου Εξωτερικών, που υπηρε 
τούν στην αλλοδαπή. Μ) τις αποδοχές εκείνες που πληρώ¬ 
νονται από την πάγια προκαταβολή της Ελληνικής Αστυ - 
ναμίας. καθώς και του Πυροσβεστικού και του Λιμενικού 
Σώυατος και ίϋ) τις αποδοχές που έχουν επιδικασθεί ογ 
βάρος του Δημοσίου με αμετάκλητες δικαστικές αποφά 

σεις ή έχουν αναγνωρισθεί με πρακτικό του Νομικού Συμ¬ 
βουλίου του Κράτους (Ν.Σ.Κ.) που έχει εγκριθεί από τον 
Υπουργό Οικονομικών. 

γ. Οι συντάξεις και τα βοηθήματα που βαρύνουν τον 
κρατικό προϋπολογισμό και πληρώνονται σύμφωνα με τις 
σχετικές περί αυτών διατάξεις. 

δ. Τα πάγια κατά αποκοπή χορηγήματα για γραφική ύ¬ 
λη, φωτισμό, καθαριότητα, θέρμανση κ.λπ. των δημό¬ 
σιων υπηρεσιών, με εξαίρεση αυτά: ί) των γραφείων των 
Διπλωματικών και Προξενικών Αρχών του Υπουργείου Ε¬ 
ξωτερικών στην αλλοδαπή, κατοικιών Προϊσταμένων των 
Αρχών αυτών, καθώς καιτων Πρεσβευτών Συμβούλων και 
ϋ) Τ ης Ελληνικής Αστυνομίας που καταβάλλονται από την 
πάνια προκαταβολή. 

ε. Τα μισθώματα κτιρίων των δημόσιων υπηρεσιών με ε¬ 
ξαίρεση ί) τα μισθώματα των κτιρίων που προορίζονται 
για στέγαση γραφείων Διπλωματικών και Προξενικών Αρ¬ 
χών του Υπουργείου Εξωτερικών οτην αλλοδαπή, κατοι¬ 
κιών Γ1 ροίσταμένων των Αρχών αυτών καθώς καιτων Πρε¬ 
σβευτών Συμβούλων και ίι) τις απαιτήσεις που έχουν επι- 
δικασθεί σε βάρος του Δημοσίου με αμετάκλητες 
δικαστικές αποφάσεις ή αυτές που έχουν αναγνωρισθεί 
με πρακτικό του Ν.Σ.Κ.. το οποίο έχει εγκριθεί από τον 
Υπουργό Οικονομικών. 

2. Οι ανωτέρω δαπάνες ελέγχονται εκκαθαρίζονται και 
πληρωνονιαι με άλλους τίτλους πληρωμής, κατά τα ορι¬ 
ζόμενα με αποφάσεις του Υπουργού Οικονομικών, σύμ¬ 
φωνα υετο άρθρο 28παρ. 3του Ν.2362/95 και υπόκεινται 
στον κατασταλτικό έλεγχο του Ελεγκτικού Συνεδρίου. 

Άρθρο 13 

Έννοια και αντικείμενο επιτόπιου ελέγχου 

!. Οταν παρα τη νομιμότητα και κανονικότητα της δα¬ 
πάνης που ελέγχεται κατά τα προηγούμενα άρθρα από 
τις Υ.Δ.Ε. ανακύψουν σοβαρές αμφιβολίες για την πραγ¬ 
ματοποίησή της. διενεργείται και επιτόπιος έλεγχος. Ο ε¬ 
πιτόπιος έλεγχος συνίσταται στη συλλογή αποδεικτικού 
υλικού με κάθε πρόσφορο τροπο και κυρίως με αυτοψία ή 
πραγματογνωμοσύνη στο αντικείμενο της δαπάνης. 

2.0 επποπιος έλεγχος ασκείται σε δαπάνες που αφορούν: 

α. Δημόσια έργα, για εξακρίβωση ιδίως της κατασκευής 
τους σύμφωνα με τους τεχνικούς όρους, τη μελέτη και τις 
προδιαγραφές, την ακρίβεια των πρωτοκόλλων των επι¬ 
μετρήσεων και των συγκριτικών πινάκων, τη συμφωνία 
των μεγεθών κάθε λογαριασμού και μάλιστα του τελικού 
προς τα αναγραφόμενα στις επιμετρήσεις. 

β. Προμήθειες, για διαπίστωση αντα είδη τούτων έχουν 
πράγματι παραληφθεί και είναι σύμφωνα με τις τεχνικές 
προδιαγραφές και τους όρους της σχετικής σύμβασης 

γ Δαπάνες που αφορούν πληρωμές για υπηρεσίες (ό¬ 
πως δαπανες νοσοκομειακής και ιατροφαρμακευτικής 
περίθαλψης, μετακινήσεις εκτός έδρας, υπερωριακής 
εργασίας κ.λπ.) για διαπίστωση της πραγματοποίησης 
αυτών σύμφωνα με τα αναφερόμενα στα σχετικά δικαιο- 
λογητικά και 

δ. Κάθε άλλη περίπτωση, όταν υπάρχουν σοβαρές αμ¬ 
φιβολίες για την πραγματοποίηση της δαπάνης. 

Αρθρο 14 

Ανάθεση του ελέγχου 

1. Η ανάθεση του ελέγχου γίνεται με απόφαση του Υ¬ 


πουργού Οικονομικών, ύστερα από έκθεση του Προϊστα¬ 
μένου της αρμόδιας Υ.Δ.Ε. προς την αρμόδια κεντρική υ¬ 
πηρεσία του Γ.Λ.Κ., εφόσον ανακύψουν σοβαρές αμφιβο¬ 
λίες για την πραγματοποίηση των δαπανών του προηγού- 
μενού άρθρου. 

2. Μετην ίδια απόφαση καθορίζονται το αντικείμενοτου 
ελέγχου, ο χρόνος διάρκειας αυτού, τα συγκεκριμένα ε¬ 
λεγκτικά όργανα και αν η άσκησή του αναστέλλει, αιτιο¬ 
λογημένα, την πληρωμή της δαπάνης. 

3. Η ως άνω απόφαση εκδίδεται μέσα σε εύλογη προ¬ 
θεσμία που δεν μπορεί να υπερβαίνει τις 20 ημέρες από 
την ημερομηνία που πρωτοκολλήθηκε η έκθεση στο 
Γ.Λ.Κ. 

Αρθρο 15 
Αρμόδια Οργανα 

1. Αρμόδια όργανα για την άσκηση του επιτόπου ελέγ¬ 
χου είναι οι Συντονιστές-Δημοσιονομικοί Ελεγκτές και υ¬ 
πάλληλοι των Υ.Δ.Ε., όπως ορίζονται κάθε φορά μετην α¬ 
πόφαση της παραγράφου 2 του προηγούμενου άρθρου. 

2. Τα ανωτέρω όργανα για ζητήματα τεχνικής φύσης 
δύνανταιναζητούντη συνδρομή και τη γνώμη υπαλλήλων 
του Δημοσίου ή του ευρύτερου δημόσιου τομέα της οι¬ 
κείας ειδικότητας ή εμπειρίας, οι οποίοι δεν έχουν λαβει 
μέρος με οποιονδηποτετρόπο στη διαδικασία πραγματο¬ 
ποίησης της δαπάνης. Ο ορισμός τους γίνεται ονομαστι¬ 
κά με απόφαση του Υπουργού Οικονομικών ή του εξου¬ 
σιοδοτημένου οργάνου έπειτα από πρόταση της υπηρε¬ 
σίας τους. Με την απόφαση αυτή καθορίζεται το 
αντικείμενο και ο σκοπός της έρευνας, ο χρόνος απασχό¬ 
λησης των υπαλλήλων αυτών, το ύψος της αποζημίωσής 
τους, κατά παρέκκλιση των κειμένων διατάξεων και κάθε 
άλλη αναγκαία λεπτομέρεια. 

3. Η συνδρομή και η γνώμη των εν λόγω υπαλλήλων πα¬ 
ρέχεται υποχρεωτικά, διαφορετικά διώκονται πειθαρχι 
κά. Μπορεί όμως να ζητήσουν την απαλλαγή τους για σο¬ 
βαρό κώλυμα, του οποίου η εκτίμηση απόκειται σε αυτόν 
που τους όρισε. 

4. Η γνώμη των ανωτέρω υπαλλήλων πρέπει να είναι αι¬ 
τιολογημένη και έγγραφη, εγχειρίζεται δε στα ελεγκτικά 
όργανα. 

Άρθρο 16 
Εκθεση ελέγχου 

1. Τα ελεγκτικά όργανα τεκμηριώνουν τις παρατηρή¬ 
σεις και το πόρισμά τους στην συντασσόμενη έκθεση ε¬ 
λέγχου στην οποία καταχωρίζεται και η τυχόν γνώμη των 
υπαλλήλων της οικείας ειδικότητας ή εμπειρίας. Η έκθε¬ 
ση μαζί με το σχετικό φάκελο της υπόθεσης υποβάλλεται 
στον Υπουργό Οικονομικών και κοινοποιείται στον ελεγ¬ 
χόμενο Φορέα και την εποπτεύουσα αρχή. 

2. Στην έκθεση ελέγχου περιλαμβάνονται οι διαπιστώσεις 
και προσδιορίζεται η ευθύνη των ελεγχθέντων οργάνων και 
των φεραμένων ως δικαιούχων, αν συντρέχει περίπτωση 

3. Αν κατά τη πρόοδο της διαδικασίας διαπιστωθούν α¬ 
νωμαλίες ή απάτες ο έλεγχος προχωρεί σε κανονική ανά¬ 
κριση, κατάσχεση δικαιολογητικών και λοιπών στοιχείων 
καταλογισμό και γενικά τα αρμόδια όργανα ενεργούν κα 
τά τις κείμενες περί Οικονομικής Επιθεώρησης διατάξεις, 
το δεπόρισματου ελέγχου ανακοινώνεται και στην αρμό¬ 
δια Εισαγγελική Αρχή. 

Αρθρο 17 

Επιτόπιος έλεγχος σε δαπάνες ΔΕΚΟ, ΟΤΑ. Ν.Π.Δ.Δ. και 
λοιπών επιχορηγούμενων φορέων 

1 . Οι διατάξεις των άρθρων 13 - 16 του παρόντος ε¬ 
φαρμόζονται αναλόγως και για την άοκηση του επιτόπι¬ 
ου ελέγχου σε δαπάνες των δημόσιων επιχειρήσεων και 
οργανισμών, των οργανισμών τοπικής αυτοδιοίκησης 
πρώτου και δεύτερου βαθμού και των νομικών προσώ¬ 
πων δημοσίου και ιδιωτικού δικαίου που επιχορηγού¬ 
νται ή χρηματοδοτούνται με οποιοδήποτε τρόπο από 
τον Κρατικό Προϋπολογισμό, τον προϋπολογισμό 
Ν.Π.Δ.Δ., την Ευρωπαϊκή Ενωση ή άλλους διεθνείς ορ¬ 
γανισμούς. 

2. Για την εφαρμογή των εν λόγω διατάξεων: 

α. Ο οικονομικός Επιθεωρητής που διενεργεί το διαχει¬ 
ριστικό έλεγχο των φορέων της προηγού μενης παραγρά¬ 
φου, υποβάλλει σχετική έκθεση στην αρμόδια κεντρική υ¬ 
πηρεσία του Γ.Λ.Κ., αν έχει σοβαρές αμφιβολίες για την 
πραγματοποίηση των δαπανών. Αν οι αμφιβολίες προκύ¬ 
πτουν κατά τον έλεγχο δαπανών από τις Υ.Δ.Ε., όπου αυ¬ 


τές έχουν συσταθεί, τότε σχετική έκθεση υποβάλλει ο αρ¬ 
μόδιος προϊστάμενός της. 

β. Αρμόδια για την άσκηση του ελέγχου είναι τα όργανα 
του άρθρου 15 του παρόντος. 

Αρθρο 18 

Έναρξη ισχύος 

Η ισχύς του διατάγματος αυτού αρχίζει από την πρώτη 
του μεθεπόμενου μήνα από τη δημοσίευσή του στην Ε¬ 
φημερίδα της Κυβερνήσεως 

Στον Υπουργό Οικονομικών αναθέτουμε τη δημοσίευση 
και εκτέλεση του διατάγματος αυτού. 

Αθήνα, 22 Μαΐου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΞΩΤΕΡΙΚΗΝ ΟΙΚΟΝΟΜΙΚΩΝ 

Θ. ΠΑΓΚΑΛΟΣ Γ. ΠΑΠΑΝΤΩΝΙΟΥ 

ΔΗΜΟΣΙΑΣ ΤΑΞΗΣ 

Γ. ΡΩΜΑΙΟΣ 

ΡΩΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΙΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΘΑ * ΡΑΧ 52 34 312 

1 ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων ΑΕ. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες γιο δημοσιεύματα Α.Ε. · Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 1Β5 31 4171 307 

ΠΑΤΡΑ (°εΐ) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (Ο 831 ) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ „ , ν . , , 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανα βσελιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Η Π Λ Λ (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ, 

70.000 * 

15.000 » 

70.000 » 

30.000 - 

15.000 » 

5.000 - 

10.000 - 

3.000 . 

10.000 - 
250.000 - 

3.000 δρχ. 

3.500 - 

750 >■ 

3.500 » 

1.500 

750 - 

250 » 

500 » 

150 » 

500 » 

12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 * 

12.500 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπό) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με εππσγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και σπς άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρονου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 08.00 έως 13.00 | 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












